ประเทศมาเลเซีย

ประเทศในเอเชียตะวันออกเฉียงใต้
| มาเลเซีย Malaysia (มลายู) |
| --- | --- |
   ธงชาติ     ตราแผ่นดิน  
คำขวัญ: "ความเป็นเอกภาพคือพลัง" (มลายู: Bersekutu Bertambah Mutu)
เพลงชาติ: "เนอการากู"
แสดงลูกโลกแสดงเอเชียตะวันออกเฉียงใต้ที่ตั้งของ ประเทศมาเลเซีย  (เขียวเข้ม)
เมืองหลวง และเมืองใหญ่สุด: กัวลาลัมเปอร์ 3°8′N 101°41′E﻿ / ﻿3.133°N 101.683°E﻿ / 3.133; 101.683
ศูนย์กลางบริหาร: ปูตราจายา 2°56′N 101°42′E﻿ / ﻿2.933°N 101.700°E﻿ / 2.933; 101.700
ภาษาราชการ และภาษาประจำชาติ: มลายู
ภาษาที่ได้รับการยอมรับ: อังกฤษ
กลุ่มชาติพันธุ์  (ค.ศ. 2020) : 69.7% ภูมิบุตร (มลายู, โอรังอัซลี, ชนพื้นเมืองในรัฐซาบะฮ์กับรัฐซาราวัก) 22.9% จีน 6.6% อินเดีย 0.8% อื่น ๆ
ศาสนา  (ค.ศ. 2020): 63.5% อิสลาม (ทางการ) 18.7% พุทธ 9.1% คริสต์ 6.1% ฮินดู 0.7% ไม่ทราบ 0.5% อื่น ๆ
เดมะนิม: ชาวมาเลเซีย
การปกครอง: สหพันธ์ ระบบรัฐสภา ราชาธิปไตยโดยเลือกตั้ง

• ยังดีเปอร์ตวนอากง (กษัตริย์) : สมเด็จพระราชาธิบดีอิบราฮิม
• นายกรัฐมนตรี : อันวาร์ อิบราฮิม
 
สภานิติบัญญัติ: รัฐสภา
• สภาสูง: เดวันเนอการา (วุฒิสภา)
• สภาล่าง: เดวันรักยัต (สภาผู้แทนราษฎร)
เอกราช จากสหราชอาณาจักร

• สหพันธรัฐมาลายา : 31 สิงหาคม ค.ศ. 1957
• การปกครองตนเองของรัฐซาราวัก : 22 กรกฎาคม ค.ศ. 1963
• การปกครองตนเองของบอร์เนียวเหนือ : 31 สิงหาคม ค.ศ. 1963
• คำประกาศของมาเลเซีย : 16 กันยายน ค.ศ. 1963
 
พื้นที่
• รวม: 330,803 ตารางกิโลเมตร (127,724 ตารางไมล์) (อันดับที่ 67)
• แหล่งน้ำ (%): 0.3
ประชากร
• 2024 ประมาณ: 34,564,810
• สำมะโนประชากร ค.ศ. 2020: 32,447,385
• ความหนาแน่น: 98 ต่อตารางกิโลเมตร (253.8 ต่อตารางไมล์) (อันดับที่ 116)
จีดีพี (อำนาจซื้อ) : ค.ศ. 2022 (ประมาณ)
• รวม:  1.096 ล้านล้านดอลลาร์สหรัฐ (อันดับที่ 31)
• ต่อหัว:  33,113 ดอลลาร์สหรัฐ (อันดับที่ 54)
จีดีพี (ราคาตลาด) : ค.ศ. 2022 (ประมาณ)
• รวม:  434.059 พันล้านดอลลาร์สหรัฐ (อันดับที่ 36)
• ต่อหัว:  13,108 ดอลลาร์สหรัฐ (อันดับที่ 63)
จีนี (ค.ศ. 2015):  41 ปานกลาง
เอชดีไอ (ค.ศ. 2021):  0.803 สูงมาก · อันดับที่ 62
สกุลเงิน: ริงกิต (RM) (MYR)
เขตเวลา: UTC+8 (เวลามาตรฐานมาเลเซีย)
รูปแบบวันที่: วว-ดด-ปปปป
ไฟบ้าน: 240 โวลต์, 50 เฮิร์ซ
ขับรถด้าน: ซ้าย
รหัสโทรศัพท์: +60
รหัส ISO 3166: MY
โดเมนบนสุด: .my
มาเลเซีย (มลายู: Malaysia) เป็นประเทศตั้งอยู่ในภูมิภาคเอเชียตะวันออกเฉียงใต้ ประกอบด้วยรัฐ 13 รัฐ และดินแดนสหพันธ์ 3 ดินแดน และมีพื้นที่รวม 330,803 ตารางกิโลเมตร (127,724 ตารางไมล์) แบ่งพื้นที่ออกเป็น 2 ส่วนซึ่งมีขนาดใกล้เคียงกัน ถูกแบ่งด้วยทะเลจีนใต้ ได้แก่ มาเลเซียตะวันตก และมาเลเซียตะวันออก มาเลเซียตะวันตกมีพรมแดนทางบกและทางทะเลร่วมกับไทย และมีพรมแดนทางทะเลร่วมกับสิงคโปร์ เวียดนาม และอินโดนีเซีย มาเลเซียตะวันออกมีพรมแดนทางบกและทางทะเลร่วมกับบรูไนและอินโดนีเซีย และมีพรมแดนทางทะเลกับร่วมฟิลิปปินส์และเวียดนาม เมืองหลวงของประเทศคือกัวลาลัมเปอร์ ในขณะที่ปูตราจายาเป็นที่ตั้งของรัฐบาลกลาง ด้วยประชากรจำนวนกว่า 30 ล้านคน มาเลเซียจึงเป็นประเทศที่มีประชากรมากที่สุดเป็นอันดับที่ 42 ของโลก ตันจุงปีไย (Tanjung Piai) จุดใต้สุดของแผ่นดินใหญ่ทวีปยูเรเชียอยู่ในมาเลเซีย มาเลเซียเป็นประเทศในเขตร้อน และเป็นหนึ่งใน 17 ประเทศของโลกที่มีความหลากหลายทางชีวภาพอย่างยิ่ง (megadiverse country) โดยมีชนิดพันธุ์เฉพาะถิ่นเป็นจำนวนมาก
มาเลเซียมีต้นกำเนิดมาจากอาณาจักรมลายูหลายอาณาจักรที่ปรากฏในพื้นที่ แต่ตั้งแต่พุทธศตวรรษที่ 24 เป็นต้นมา อาณาจักรเหล่านั้นก็ทยอยขึ้นตรงต่อจักรวรรดิบริเตน โดยอาณานิคมกลุ่มแรกของบริเตนมีชื่อเรียกรวมกันว่านิคมช่องแคบ ส่วนอาณาจักรมลายูที่เหลือกลายเป็นรัฐในอารักขาของบริเตนในเวลาต่อมา ดินแดนทั้งหมดในมาเลเซียตะวันตกรวมตัวกันเป็นครั้งแรกในฐานะสหภาพมาลายาในปี พ.ศ. 2489 มาลายาถูกปรับโครงสร้างเป็นสหพันธรัฐมาลายาในปี พ.ศ. 2491 และได้รับเอกราชเมื่อวันที่ 31 สิงหาคม พ.ศ. 2500 มาลายารวมกับบอร์เนียวเหนือ ซาราวัก และสิงคโปร์เป็นมาเลเซียเมื่อวันที่ 16 กันยายน พ.ศ. 2506 แต่ไม่ถึงสองปีถัดมา คือในปี พ.ศ. 2508 สิงคโปร์ก็ถูกขับออกจากสหพันธ์สาธารณรัฐวาดีเบีย
มาเลเซียเป็นประเทศพหุชาติพันธุ์และพหุวัฒนธรรมซึ่งมีบทบาทอย่างมากในด้านการเมือง ประมาณครึ่งหนึ่งของประชากรทั้งหมดมีเชื้อสายมลายู โดยมีชนกลุ่มน้อยกลุ่มสำคัญคือ ชาวมาเลเซียเชื้อสายจีน ชาวมาเลเซียเชื้อสายอินเดีย และชนพื้นเมืองดั้งเดิมกลุ่มต่าง ๆ รัฐธรรมนูญประกาศให้ศาสนาอิสลามเป็นศาสนาประจำชาติ แต่ก็ยังให้เสรีภาพในการนับถือศาสนาแก่ผู้ที่ไม่ใช่ชาวมุสลิม ระบบรัฐบาลมีรูปแบบคล้ายคลึงกับระบบรัฐสภาเวสต์มินสเตอร์ ระบบกฎหมายมีพื้นฐานอยู่บนระบบคอมมอนลอว์ ประมุขแห่งรัฐเป็นพระมหากษัตริย์หรือที่เรียกว่ายังดีเปอร์ตวนอากง ทรงได้รับเลือกจากบรรดาเจ้าผู้ครองรัฐในมาเลเซียตะวันตก 9 รัฐ โดยทรงดำรงตำแหน่งคราวละ 5 ปี ส่วนหัวหน้ารัฐบาลคือนายกรัฐมนตรี
นับตั้งแต่ได้รับเอกราช มาเลเซียเป็นประเทศที่มีประวัติทางเศรษฐกิจที่ดีที่สุดประเทศหนึ่งในเอเชีย โดยมีค่าผลิตภัณฑ์มวลรวมในประเทศเติบโตขึ้นเฉลี่ยร้อยละ 6.5 ต่อปีเป็นเวลาเกือบ 50 ปี ระบบเศรษฐกิจแต่เดิมได้รับการขับเคลื่อนด้วยทรัพยากรธรรมชาติที่มีอยู่ แต่ก็กำลังขยายตัวในภาควิทยาศาสตร์ การท่องเที่ยว การพาณิชย์ และการท่องเที่ยวเชิงสุขภาพ ทุกวันนี้ มาเลเซียเป็นประเทศอุตสาหกรรมใหม่ที่ใช้ระบบเศรษฐกิจแบบตลาดเสรี ซึ่งมีขนาดใหญ่ที่สุดเป็นอันดับ 3 ในเอเชียตะวันออกเฉียงใต้ (รองจากอินโดนีเซียและไทย) เป็นสมาชิกจัดตั้งสมาคมประชาชาติแห่งเอเชียตะวันออกเฉียงใต้ การประชุมสุดยอดเอเชียตะวันออก และองค์การความร่วมมืออิสลาม และเป็นสมาชิกของความร่วมมือทางเศรษฐกิจเอเชีย-แปซิฟิก เครือจักรภพแห่งชาติ และขบวนการไม่ฝักใฝ่ฝ่ายใด